Diari Oficial de la Generalitat Valenciana


Sumari del DOGV 5451, del 15-02-2007 (2007/1238)

ORDE de 16 de gener de 2007, de la Conselleria de Cultura, Educació i Esport, per la qual es modifica l'autorització de l'Escola d'Educació Infantil Municipal denominada "La Creu", de la Pobla de Farnals (València).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1238


Data del document
:   16-01-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Pobla de Farnals, la
    * ensenyament públic
    * educació preescolar
    * centre d'ensenyament

L'expedient ha sigut iniciat a instància del representant de l'Ajuntament de la Pobla de Farnals, entitat titular de l'Escola d'Educació Infantil Municipal de la Pobla de Farnals (València), número de codi 21651110, situada al carrer Immaculada, s/n, de la citada localitat, per la qual sol·licita la modificació de l'autorització per a impartir ensenyaments d'Educació Infantil de primer cicle, per ampliació d'una unitat per a xiquets de 0 a 1 any.  
El 17 de desembre de 2003, es va subscriure un Conveni entre la Generalitat (Conselleria de Cultura i Educació) i l'Ajuntament de la Pobla de Farnals (València) pel qual es creava l'Escola d'Educació Infantil de primer cicle denominada "La Creu", de titularitat municipal, a la Pobla de Farnals, en la clàusula sèptima del qual s'autoritza el conseller de Cultura, Educació i Esport a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Per Orde de 31 de gener de 2005, de la Conselleria de Cultura, Educació i Esport, es va modificar l'autorització per ampliació d'unitats de l'Escola d'Educació Infantil Municipal de primer cicle denominada "La Creu", de la Pobla de Farnals (València), quedant l'Escola configurada amb 4 unitats d'Educació Infantil de primer cicle amb 66 llocs escolars distribuïts de la següent manera: 2 unitats per a xiquets d'1 a 2 anys amb 26 llocs escolars i 2 unitats per a xiquets de 2 a 3 anys amb 40 llocs escolars.  
La Direcció General d'Ensenyament va declarar, a través de la Resolució de data 5 de setembre de 2006, l'adequació de les instal·lacions proposades, quant a espais educatius es referix, al que disposa la legislació aplicable, per la qual cosa, l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Vist que la Unitat Tècnica i la Inspecció Educativa de la Direcció Territorial de Cultura, Educació i Esport de València han emés informes favorables en el seu respectiu àmbit competencial.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onzena, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Aprovar la modificació de l'autorització de l'Escola que a continuació s'indica en els termes que s'hi especifiquen, de conformitat amb la normativa vigent.  
Denominació Genèrica: Escola d'Educació Infantil  
Denominació especifica: La Creu  
Titular: Ajuntament de la Pobla de Farnals  
Domicili: c/ Immaculada, s/n  
Localitat: La Pobla de Farnals  
Província: València  
Codi: 54651031  
Modificació que s'autoritza:  
- S'autoritza l'ampliació d'una unitat d'Educació Infantil, primer cicle, per a xiquets de 0 a 1 any, de manera que el centre queda configurat, en la seua totalitat, amb la següent composició:  
- 5 unitats d'Educació Infantil, primer cicle, amb 74 llocs escolars, distribuïts de la següent manera:  
\* 1 unitat per a xiquets de 0 a 1 any, amb 8 llocs escolars  
\* 2 unitats per a xiquets d'1 a 2 anys, amb 26 llocs escolars  
\* 2 unitats per a xiquets de 2 a 3 anys, amb 40 llocs escolars.  
Segon  
La present modificació de l'autorització produirà efectes des de l'inici del curs acadèmic 2007/2008.  
Tercer  
Qualsevol modificació dels termes d'esta orde requerirà la preceptiva autorització de l'administració Educativa.  
DISPOSICIÓ ADDICIONAL  
La present orde es publicarà en el Diari Oficial de la Comunitat Valenciana i donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
D'acord amb els articles 107, 116 i 117 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener (BOE núm. 12, de 14 de gener), i els articles 10, 14 i 46 de la Llei 29/1998, de 13 de juliol (BOE de 14.07.98), contra el present acte que posa fi a la via administrativa es pot interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de 2 mesos a comptar de l'endemà de la seua notificació o publicació, segons corresponga.  
València, 16 de gener de 2007  
El conseller de Cultura, Educació i Esport  
ALEJANDRO FONT DE MORA TURÓN